

חידות לנסיעה
1. איזה צבע נובח? (צהבהב)
2. כמה חיות הכניס משה לתיבה? (נח הכניס, לא משה)
3. על מה אפשר לעמוד, אך הופכים לנמוכים יותר? (על הברכיים)
4. מי הולך ממקום למקום ולא עוזב את הבית? (צב)

קפד ראשו:
1. פי הציפור - קפד ראשו - ההיפך מחוֹם (מקור-קור)
2. מפחיד ציפורים בגינה - קפד ראשו - כלי נגינה (דחליל-חליל)
3. קצת - קפד ראשו - כלי כתיבה (מעט-עט)
4. חלק בכף היד - קפד ראשו - גוון (אצבע-צבע)
5. כלי לנר - קפד ראשו - מקל (פמוט-מוט)
6. הלך לאיבוד - קפד ראשו - משהו שלובשים (נעלם-נעל)
7. חיה טורפת - קפד ראשו - חודש בשנה (זאב-אב)
8. בא, שב - קפד ראשו - מישהו שלא מכירים (חזר-זר)
9. עומד ישר - קפד ראשו - בעל חיים שמטפס על עצים (זקוף-קוף)
10. זורם ומגיע לים - קפד ראשו - גבעה גבוהה (נהר-הר)
11. חודש בשנה - קפד ראשו - בו נמצאות תרנגולות (אלול-לול)
12. אחת משבעת המינים - קפד ראשה - טעם הפוך ממתוק (תמר-מר)

מה משותף?
1. מכת ___ , זרם ___ , עמוד ___ (חשמל)
2. ___ ידיים, ___ לולב, ___ רשות (נטילת)
3. מסירות ___, פיקוח___, כופר___ (נפש)
4. ___השנה, ___ כרוב, ___הנקרה (ראש)
5. ___עץ, ___דואר, ___פגיעה (בול)
6. ___אגב, ___ארץ, ___צלחה (דרך)
7. ___שלום, ___המלכה, מוצאי___ (שבת)
8. לילה ___, שבוע ___, מזל ___ (טוב)


הוא והיא:
1. הוא כלי בישול, היא כלי שייט (סיר-סירה)
2. בו גרים כבשים, בה גרים אנשים (דיר-דירה)
3. הוא חטא, היא תקופה בשנה (עוון-עונה)
4. הוא מעגן ספינות, היא חרק חרוץ (נמל-נמלה)
5. הוא צמח נמוך, היא דיבור בין אנשים (שיח-שיחה)
6. הוא שם של עוף, היא ניתנה בהר סיני (תור-תורה)
7. הוא יורד מהשמים בלילה, היא כבש קטן (טל-טלה)
חידודי גל
· נשבר על החוף (גל)
· עליו נוסעת מכונית (גלגל)
· יש לנו גולם ב- (מעגל)
· איתו קוצרים חיטה (מגל)
· איתן גולשים בים (גלשן)
· "על האש" (מנגל)
· נמצא בתוך הפרי (גלעין)
· מחוברת לסוס (עגלה)
· אזור בצפון הארץ (גליל)
חידודי פר
· נותנת חלב (פרה)
· מיהו בעלה? (פר)
· עף אל הפרח (פרפר)
· נמצא ברגלי הסוס (פרסה)
· שם נרדף לפנים (פרצוף)
· מלך מצרים (פרעה)
· רוכב על סוס (פרש)
· פרח אדום (פרג)
· עיר הבירה של צרפת (פריז)
· מכסה את ארון הקודש (פרוכת)
· כלי כתיבה (עיפרון)
· עבודה קשה - עבודת (פרך)


א"ב חיות
1. מלך החיות (אריה)
2. חי במים (ברווז)
3. ספינת המדבר (גמל)
4. ללקק זה טוב, להיעקץ זה רע. מי אני? (דבורה)
5. חיה גדולה ואפורה שחייה במים וגם ביבשה, לא דג (היפופוטם)
6. סוג של חיידק (וירוס)
7. מזמזם ומציק (זבוב)
8. סמל לעקשנות (חמור)
9. גאה בזנבו (טווס)
10. סמל לחכמה וללימודים, עף בשמים (ינשוף)
11. חיה נאמנה (כלב)
12. שואלת שאלות (למה)
13. צורבת בים (מדוזה)
14. טורף ממשפחת החתוליים (נמר)
15. [bookmark: _GoBack]יש לי זנב ועלי תרכב (סוס)
16. עף אבל לא ציפור, דומה לעכבר וישן הפוך במערות (עטלף)
17. פעמיים בעלה של הפרה, עף מפרח לפרח (פרפר)
18. חיה בביצות ומקרקרת (צפרדע)
19. מתנדנד בין הענפים (קוף)
20. בנו של הצפרדע (ראשן)
21. חכם וערמומי (שועל)
22. זוחל וטורף, חי גם במים וגם ביבשה (תנין)
חידות מחשבה
· במשפחה אחת היו שבע בנות. לכל בת היה אח אחד. כמה ילדים היו במשפחה? (8)
· מה שייך לך, אבל כולם משתמשים בו יותר ממך? (השם שלך)
· איך אפשר להגיד שמות של חמישה ימים בשבוע בלי לומר ראשון, שני, שלישי, רביעי, חמישי, שישי ושבת? (שלשום, אתמול, היום, מחר ומחרתיים)
· מה יקרה לבד אדום אם תזרוק אותו לים השחור? (הוא יירטב...)


